Borisav Stanković
Borisav "Bora" Stanković (Vranje, 31. marta 1876. - Beograd, 22. septembra 1927. godine) je srpski književnik, najznačajniji srpski romanopisac na prijelazu iz 19. u 20. vijek. Rodio se u Vranju, gdje je završio osnovnu školu i maturu u tamošnjoj gimnaziji. 1902. godine završava Pravni fakultet Univerziteta u Beogradu i ženi se Beograđankom Angelinom Milutinović. Poslije jednogodišnjega boravka u Parizu, 1904. godine počinje službovanje kao carinik; bio je zatim poreznik, kontrolor državne trošarine u Bajlonijevoj pivari, a pred Prvi svjetski rat postao je činovnik Crkvenog odjela Ministarstva prosvjete. Ratne 1915. godine povlači se iz Beograda, u septembru iste godine ostavlja porodicu u Kraljevu i odlazi u Niš, te u Crnu Goru, gdje je u Podgorici zarobljen; odatle su ga Austrijanci internirali u Derventu, odakle je pušten kući u Beograd. U poratnom razdoblju Stanković je 1920. godine činovnik Umjetničkog odjela Ministarstva prosvjete Kraljevine SHS. 1927. godine umire u Beogradu.